M10 (Berlins sporvei)

Metrolinje M10 er en trikkelinje som er en del av Berlins sporvei. Den går fra U-banestasjonen Turmstraße i bydelen Moabit via Invalidenstraße, Bernauer straße, Danziger straße, Peterburger straße og Warschauer Straße til Warschauer Straße stasjon. Den er en av tre tverrlinjer som krysser trikkelinjene som går fra sentrum til de østlige deler av byen M1, M2, M4, M5, M6 og M8. Hele strekningen har metrofrekvens, dvs. at det 24 timers trafikk og minst 10 minutters frekvens mellom kl 0430 og 0030. Siden den betjener to svært populære utelivsområder i Berlin, Prenzlauer Berg og Friedrichshain, er det stor trafikk kveldstid og trikken kalles Berlins partytram på folkemunne. I juni 2011 startet arbeidet med å legge trikkeskinner vestover fra Nordbahnhof gjennom Invalidenstraße og frem til Hauptbahnhof som ble den nye endeholdeplassen for M10 i 2013. Forlenging av linjen vestover til Turmstraße ble åpnet i 2023.

 Eksterne lenker 
 bvg.de

Kategori:Berlins sporvei